**Nu te teme**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În barca ta, când valul va lovi

Dorind să-ţi lase lacrimi şi suspine,

Cu Mâna Mea, Eu te voi ocroti

Să nu te temi! În val voi fi cu tine!

Când soarele se-ascunde după nor,

Mai aprigă-ncercarea dacă vine,

Tu cheamă-Mă şi-atunci în ajutor

şi nu te teme! Căci voi fi cu tine!

Şi când vei fi pe drumul de pustie

Iar setea te va încolţi, mereu,

Priveşte! Va fi râu de Apă Vie

Ce Eu l-am pregătit de dragul tău!

Când răul se ridică mâniat

Că tu vrei ca să faci mereu, doar bine,

Nu te-ntrista.. Nu fi descurajat,

Căci Eu voi fi şi-atunci, să şti.. cu tine!

În drumul tău spre zările senine

Te iau de mâna dreaptă şi îţi spun:

"O, nu te teme! Sunt mereu cu tine

şi Mire... Şi Părintele tău, Bun!"

10.11.2017